ming030890/wiki-yue-high-quality huggingface dataset:
外皮系統

外皮系統，器官系統一種，冚實體內。種種動物，有佢皮膚同佢啲附器，同埋毛髮、羽毛、鱗、爪、蹄、喙等，又有外分泌腺，好似黏液腺、皮脂腺、汗腺、乳腺、氣味腺、耳道腺等等，亦可叫外皮系。
外皮守住外界，同外界分離，保護內部組織。功能非常多，視乎物種。有平衡水份，排出廢物，調節體溫，有感應器官，生出觸覺、痛覺、壓力同冷熱。水生細隻無脊椎動物，亦兼做呼吸。實際功用唔只咁少。
話叫外皮系統，並不表示有內皮系統。理論上，收喺體內肺同腸等，接住外界，亦算外皮，然而會按功能歸入其他系統。實情講系統，英文叫integumentary system。integumentary隻字出自拉丁文integumentum，講冚咁意思。
外科口罩

外科口罩係種醫療用品，主要用途係畀醫護人員做外科手術同護理病患嗰陣戴嘅口罩，阻擋細菌同埋病毒。
外科口罩亦用嚟減低呼吸道感染嘅傳播風險，正常情況係只需要由病人戴，但當有疫情大爆發，就連健康嘅人都會戴住保護自己。
外科

外科係醫學嘅一門專科，專門負責透過做手術去醫好病人，同埋手術前後嘅各種準備同手尾。
外科醫生

外科醫生係一種專科醫生，專門負責做手術，可以再細分做唔同專業。
醫學史入面，被公認做世界頭一位外科醫生係公元前7世紀古印度嘅蘇胥如塔（Sushruta）。
外環路站

外環路站係上海地鐵1號綫一個地鐵站，喺閔行區。個站1996年12月28號啟用。
外積

外積（Cross product），又叫叉積、向量積，係線性代數入面喺向量空間度向量嘅嘅二元運算，同內積相對。

定義
假設有兩個向量  同 ，交角係 ，咁佢哋嘅外積就係另一個向量，定義為：
，其中  係一個同時垂直於 、 兩個向量嘅單位向量，符合呢個條件嘅向量有兩支，而佢係邊一支就用右手規則嚟決定。
外耳

外耳（粵拼：ngoi6 ji5；英文：outer ear）顧名思義係耳仔最外邊嗰忽，外耳個形狀有少少似一個漏斗噉，會將接收到嘅聲「引導」入去耳仔嘅內部，令到人類更加能夠聽得出啲聲波「係由邊度嚟嘅」，亦起到放大接收到嘅語音嘅作用。除此之外，外耳亦都有助保護耳仔內部啲嘅結構，例如外耳嘅毛就能夠阻擋環境入邊嘅塵。
利昂足球會

利昂足球會（英文：Club León）係墨西哥利昂嘅職業足球球會，依家踢緊墨西哥超級足球聯賽。
利是封

利是封（正寫「利市封」；有時寫成「利事封」），通常讀做「勵事風」，北方叫做紅包，包住錢作送人嘅封。

歷史
利是封響唐代已經出現，當時係用手工織嘅布袋做「封面」，僅限響宮廷同官方使用，民間就以寓意吉祥嘅鮮紅色紙，包住一張寫滿祝福字句嘅字條，送畀親朋好友，以表心意。
到咗約300年前(清朝)，啲人就改用一張形狀同正方形相若嘅紅紙，包住銅錢，封做「利是」，所以又叫做「紅紙」。而第一代嘅印刷紙質利是封，約於1900年，印刷術開始廣泛應用時，先至面世。當時嘅所謂利是封，做法超簡單，淨係以紅紙印上黃油，再響未乾嘅黃油上灑上金粉，效果就好似而家燙咗金字嘅利是封咁，而圖案就多以簡單為主，再配合一啲吉祥字句。
近年嘅利是封印刷精美，除咗傳統嘅紅色外，重有金色嘅封套，上面嘅圖案亦種類繁多，除咗平面印刷同燙金印刷嘅吉祥圖案、生肖圖案外，重有立體雷射印刷同埋卡通人物圖案嘅。
由於收紅包嘅人響拆開利是封後，往往就會將利是封棄掉，每年浪費唔少紙，因此有環保人士提出循環再用利是封。除咗留待出年農曆新年或需要時再用嚟封利是之外，重可以做一啲賀年飾物，例如裝飾用嘅假爆竹、魚形或者球形嘅吊飾等。

其他地方嘅利是封
越南嘅利是封同中國嘅樣式一樣，日本嘅利是封稱為「お年玉袋」，傳統上係白色嘅，而近年亦有其他顏色出現。朝鮮人就會用白信封裝壓歲錢，因為佢哋視白色為純潔嘅象徵。
利昂·費斯廷格

利昂·費斯廷格係一個美國心理學家、大學教員。
利昂省

利昂省（西班牙文：Provincia de León）係西班牙卡斯提亞與利昂一省，首府利昂。
利斯本

利斯本（Lisburn）係英國北愛爾蘭第三大城，人口7萬。
利斯菲

利斯菲（粵拼：lei5 si1 fei4；葡文：Recife，葡文讀音：[ʁeˈsifi] ( 聽)）係巴西東北邊，帕南布古州嘅一個城市，亦係巴西第5大商業區、帕南布古州最大嘅城市兼州會。人口有1,555,039人（2012年）。

氣候
李斯腓嘅公開大樓附近，巴西平均雨量最多就喺呢度。
利斯菲屬熱帶雨林氣候，成年都好熱。但呢啲特徵都係從大西洋吹過嚟嘅信風影響，加上附近有條巴西暖流影響，所以氣溫比較高兼多雨落。每年1月或2月比較熱，平均氣溫去到22 °C（72 °F）～30 °C（86 °F）到；每年7月最多雲兼低溫小小，平均氣溫去到21 °C（70 °F）～27 °C（81 °F），嗰個月亦係最多雨落，平均降雨量去到388 mm（15.3 in）；佢11月份最少雨落兼晴空萬里，但平均氣溫去到30 °C（86 °F）到，而且降雨量得36 mm（1.4 in）。
卓氏

卓係唐人姓氏，喺《百家姓》裏頭排第277位。
卓承齊

卓承齊（1998年10月21號—）係中華民國男泳手。
傳記指南游水指南運動指南體育指南
卓文君

卓文君像。後世想像。
卓文君，本名文後，西漢人，司馬相如之妻。卓文君出自卓家，卓王孫之女，十七歲時，夫死新寡，以至日後有琴挑文君，一曲鳳求凰之古。卓文君同司馬相如私奔，成千古名話。後世人見依段奇遇，寫咗唔少古仔同戲曲。
卓家原自趙國邯鄲，冶鐵致富而名。秦始皇滅趙，搬富戶到川峡之地。卓氏於是乎搬到臨邛，亦為當地有錢人。臨邛，在今四川邛崍。
西京雜記，本書唔知出自漢時，抑或晉時，寫到卓文君，「眉色如望遠山，臉際常若芙蓉，肌膚柔滑如脂。」形容佢有幾靚。
卓斯坦查拉

卓斯坦查拉（Tristan Tzara，1896年4月16號—1963年12月25號）係羅馬尼亞詩人，作品具前衛風格，喺20世紀上半活躍。
卓春英

卓春英（1955年2月10號—）係臺灣政治人物，民主進步黨黨員，省轄市實施地方自治後曾經代理過臺南市長（2001年4月－5月）。
卓文迪

卓文迪（粵拼：coek3 man4 dik6，英文：Mandi Cheuk，1992年8月4號—），藝名羅若Off，係香港演員，而家係毛記電視嘅「偽員」（藝員）。佢個藝名影射新聞主播羅若安。

簡歷
卓文迪大學讀視覺藝術，畢業之後加入毛記電視，本嚟負責寫稿、搵道具同服飾，因為節目做到學生議題，而佢把聲似學生妹，所以被安排做幕前。
卓慧思內閣

卓慧思內閣係2022年9月6號上任，接替約翰遜二次內閣。英女皇伊利莎白二世係邀請卓慧思組閣兩日後駕崩。 卓慧思內閣維持2019年選舉後嘅國會態勢，係保守黨執政嘅多數內閣。
2022年10月20號，面臨黨內巨大壓力，卓慧思宣布辭職，卓內閣成為英國有史以黎最短命內閣。10月25號卓正式辭任首相，同日辛偉誠接任首相並組新內閣。

變動
關浩霆係2022年10月14號，因為9月迷你預算負責而被炒。 前外相侯俊偉回朝接任財相。
柏斐文係2022年10月19號辭任內政大臣， 前交通大臣夏博思接任。
卓楓而

卓楓而（英文藝名：Candice C，1992年—），原名朱佩瑩（英文：Candy Chu），係香港女模特兒，2016年憑住飾演網絡人物熊仔頭嘅網絡片《我的麻煩女友》嘅女主角而出名，2017年進軍樂壇。

簡歷
卓楓而喺香港理工大學社會科學系畢業，讀書嗰陣已經做緊兼職模特兒，拍過唔少廣告同MV。因為佢個Instagram有好多人睇，所以傳媒叫佢做「IG女神」。2017年，佢推出第一本寫真集《Hello! Candice》，被叫做「翻版Angelababy」，同時正式加入樂壇，推出頭一隻派台歌《End of Time》。佢喺2018年1月25號結婚。
大安市

大安係中國吉林白城一個市，總面積4879平方公里，人口42萬。
大安森林公園站

大安森林公園站係臺北捷運淡水信義線嘅一個車站。
奶嘴

奶嘴，又寫做奶咀，係畀蘇蝦啜或者咬嘅一嚿軟橡膠，個樣好似阿媽個𢆡頭。
奶嘴有兩隻，一隻用响奶樽道，畀蘇蝦飲奶；另一隻係用嚟啜嗰隻。
成人性趣用品奶嘴嚮性用品店有得賣。
女鬼橋

《女鬼橋》（英文：The Bridge Curse）係2020年上畫嘅台灣電影，由林哲熹、孟耿如、張寗、嚴正嵐、詹宛儒主演，奚岳隆執導。
奶嘴法官

奶嘴法官（或者叫做「奶嘴司法官」、「娃娃司法官」）係一個台灣政治術語，泛指一啲啱啱大學畢業嘅年輕人，喺未有足夠社會歷練之下就考上司法官。呢啲法官被指缺乏對社會百態嘅體悟或同理心，獨立判斷力亦唔足夠足，容易做出背離社會認知嘅決定。

部分政黨對奶嘴法官嘅睇法
時代力量喺政綱入面就提及終結奶嘴法官、淘汰恐龍法官。
女體盛

女體盛（日文：にょたいもり）即係用少女裸體（有時都會著住泳衣）嘅身體當做容器，喺上面放魚生、壽司或者其他嘢食。做呢一行嘅女人都畀人叫做藝妓。
女體盛一般認為係日本第一任首相伊藤博文所創[未記出處或冇根據]。
奶六

奶六（粵拼：naai5 luk6；英文：Yorick Chen）係臺灣詞曲作家、音樂製作人、結他手同鼓手。
女醫神DoctorX

《女醫神DoctorX》（日文：ドクターX〜外科医・大門未知子〜，英文：Doctor-X），係日本朝日電視台喺2012年10月18號播嘅連續劇。
劉靳麗娟

劉靳麗娟，SBS，JP（英文：Stella Lau Kun Lai-kuen，1954年—）係香港拔萃女書院校長，香港親中派政治人物，香港政府財經事務及庫務局前局長劉怡翔夫人。

生平
1999年做拔萃女書院校長。2008年有份做2008年夏季奧林匹克運動會香港區火炬手。2012年做婦女事務委員會主席。2012年做中國人民政治協商會議青海省政協委員。2015年再獲委任為婦女事務委員會主席，2018年初卸任。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
劉頴匡

劉頴匡（英文：Ventus Lau，1993年10月8號—），係香港本土派人士，沙田社區網絡創辦人，學生時期亦創辦過中大本土學社。
2014年初，劉頴匡喺譚凱邦邀請之下，加入咗新民主同盟，重做咗沙田博康區嘅社區主任，但喺第二年（2015年）初，因為退聯風波、光復行動同范國威立場分歧，退出新同盟，同年佢創立咗沙網。
劉靖琳

劉靖琳（英文：Lau Ching Lam）係位香港童星，2004年出道。
劉駿

劉駿（430年9月19號—464年7月12號），係劉宋第五位皇帝，453年到464年在位，跟諡號叫宋孝武帝。
劉驁

劉驁（前51年—前7年3月18號），字太孫，係西漢第十二位皇帝，前33年到前7年在位，跟謚號叫漢成帝。
佢係中國史上，其中一個出名嘅鹹濕君主（同桀、商紂王、周幽王、晉武帝、周宣帝、唐玄宗齊名）。
劉頌鵬

劉頌鵬（Enson Lau，1995年6月7號—）係香港男演員，香港高等教育科技學院畢業。演出作品包括電影《青春戰記》。
堀米勇輝

堀米勇輝（1992年12月13號—）係日本足球員，司職中場，效力甲府風林。
堀米悠斗

堀米悠斗（1994年9月9號—）係日本足球員，司職中場，效力新潟天鵝。
堀秀行

堀秀行 ，係日本嘅一個男配音員。

配音作品一覽
呢個表唔完整，歡迎加料。
堀繪梨子

堀繪梨子  (Pile)，係日本嘅一個女藝人同埋配音員。
堀野紗也加

堀野紗也加，係日本嘅一個女藝人同埋配音員。
堂安律

堂安律（1998年6月16號—）係日本足球員，司職中場，被借去效力緊荷蘭甲組足球聯賽球會FC格羅寧根。

FC格羅寧根
2017年6月23號，荷甲球會FC格羅寧根向大阪飛腳租借堂安律。
2017年8月13號，佢正選對陣SC海倫芬，第一次喺荷甲出場。
2017年9月21號，荷蘭盃對陣USV Hercules，佢射入加盟後第一個入波。9月30號，聯賽對陣PEC施禾利，佢射入喺荷甲第一個入波。
堀絢子

堀絢子 ，係日本嘅一個女藝人同埋配音員。
堀越知惠

堀越知惠 ，係日本嘅一個女藝人同埋配音員。
堂區

堂區係基督宗教入面，某啲宗派所用嘅一種行政區域，喺教區以下，通常對應一間教堂。
喺天主教，堂區嘅負責人叫本堂神父或者主任司鐸。
宇文覺

宇文覺（542年—557年），係北周開國皇帝，557年在位，跟諡號叫周孝閔帝。
宇文邕

宇文邕（543年—578年6月21號），係北周第三位皇帝，560年到578年在位，跟諡號叫周武帝。
宇文邕係周文帝宇文泰嘅第四個仔，喺佢在位期間，先後發生咗三件大事：572年殺死晉蕩公、574年建德毀佛、577年滅北齊，為日後嘅隋朝統一中國奠定基礎。
宇文護

宇文護（513年—572年4月12號），小字薩保，鮮卑族，代郡武川（家下內蒙古武川西）人，係北周嘅權臣。
老頭宇文顥係周文帝宇文泰嘅大哥，老母係閻姬。佢喺北周權傾天下，掌握朝廷大權16年，都督中外諸軍事，位極人臣，官至太師、大冢宰（中文：冢宰），爵至晉國公，諡號盪公，而佢係中國史上出名嘅弒君者，執政期間弒害拓跋廓、宇文覺、宇文毓三位皇帝。
556年，宇文泰死，因為宇文泰啲仔重細，遺命宇文護掌管國家大政。宇文護趁宇文泰嘅權勢同影響力重喺處嘅時候，逼西魏恭帝拓跋廓禪位畀周（拓跋廓被貶做宋國公），跟住殺咗拓跋廓。第二年，宇文護扶植宇文覺即位，尊宇文覺稱周天王，建立北周。宇文護成為大司馬，封晉國公。
後來，宇文護廢黜宇文覺，貶為略陽公並幽禁，冇耐就殺咗宇文覺，改立宇文泰嘅庶長子宇文毓，是為明帝。武成二年（560年）四月，宇文護第三次弒君，落毒整死宇文毓，宇文毓口述遺詔以異母弟魯國公宇文邕繼位，是為武帝。
宇文邕扮嗮唔理政事，畀宇文護掌握軍政大權，於是宇文護放鬆咗對宇文邕嘅戒心。天和七年（572年）三月十四，宇文邕使計引咗宇文護入皇宮，宇文護畀匿埋嘅衞王宇文直殺死，宇文護諸子都被處死。
宇文贇

宇文贇（559年—580年），係北周第四位皇帝，578年到579年在位，跟謚號叫周宣帝。
佢係中國史上，出名嘅大墨魚（鹹濕）皇帝。喺佢坐上龍椅之前，老豆宇文邕對佢嘅管教極為嚴格，曾經派人監視佢嘅言行舉止，甚至只要犯錯就會嚴厲懲罰。建德二年（573年），宇文贇娶咗隋國公楊堅嘅大女楊麗華做老婆。
宣政元年（578年）宇文邕瓜老襯後，遺詔太子宇文贇襲統大寶。宇文贇即位，史稱「周天元」。宇文贇喺老豆駕崩後，面無哀戚，撫摸住腳上被打嘅杖痕，大聲咁對住周武帝嘅棺材喊道：「死得太遲喇！」周宣帝即位後，沉湎酒色，史稱：「宣帝初立，即逞奢欲。」最後甚至五位皇后並立（天元大皇后楊麗華、天大皇后朱滿月、天中大皇后陳月儀、天左大皇后尉遲熾繁、天右大皇后元樂尚），呢家嘢打破咗前趙昭武帝劉聰「三后並立」嘅記錄，又大肆裝飾宮殿，而且濫施刑罰，成日派親信監視大臣言行，大成元年（578年），佢就隊冧齊煬王宇文憲，北周國勢逐漸走下坡。
宇文毓

宇文毓（534年—560年5月30號），係北周第二位皇帝，557年到560年在位，跟諡號叫周明帝。
宇文泰

宇文泰（505年—556年11月21號），字黑獺，鮮卑宇文部，代郡武川人。係西魏政治人、軍閥同權臣，北周政權嘅奠基人。佢做過元寶炬、元欽、拓跋廓三朝嘅太師、大冢宰，封安定郡公。北周創立後，佢嘅廟號係太祖，追謚文皇帝，史稱北周文帝。
宇文部

宇文部（粵拼：jyu5 man4 bou6），係五胡十六國時期由鮮卑立嘅其中一國，302年由宇文莫槐立國，344年由宇文逸豆歸亡國，畀前燕滅。
宇文闡

宇文闡（573年—581年），原名宇文衍，係北周第五位皇帝，亦係北周最後一個皇帝，579年到581年在位，跟諡號叫周靜帝。
奇亞幣

奇亞幣（Chia）係種加密電子貨幣，2017年開始發行，不過到2021年中先至開始逐漸受關注。佢嘅特色係用咗「空間證明」（Proof of space）做原則，用投放嘅硬碟容量決定「挖礦」嘅能力。
奇台

奇台（維吾爾文：گۇچۇڭ ناھىيىسى‎‎）係中國新疆昌吉嘅一個縣。
奇倫斯基

亞歷山大·菲奧多羅域治·奇倫斯基（俄文：Алекса́ндр Фёдорович Ке́ренский，普譯「克倫斯基」；1881年5月2號—1970年6月11號）係俄羅斯二月革命嘅領導人之一，俄羅斯共和國臨時政府嘅第二任總理。由於奇倫斯基內閣堅持繼續參加一戰，令到民眾不滿，令到臨時政府被列寧發動十月革命推翻徂，奇倫斯基被迫流亡海外，直到過身。
奄蔡

奄蔡（粵拼：jim1 coi3）係中亞一個古民族，大概2世紀到3世紀西遷去歐洲，之後做咗奧塞梯人嘅祖先。
呢篇奄蔡係關於族群嘅楔位文章，仲未完成嘅。麻煩你幫手補充佢嘅內容。
守屋亨香

守屋亨香 ，係日本嘅一個女藝人同埋配音員。
守業者

《守業者》（粵拼：sau2 jip6 ze2；英文：Storm in a Cocoon），係香港無綫電視民初倫理電視劇，由馬浚偉、楊怡、麥長青、邵美琪同唐詩詠領銜主演，監製係梁材遠。本劇係2014無綫節目巡禮電視劇之一，亦係第18屆香港國際影視展中無線電視所推介嘅19部劇集之一。本劇喺香港、廣東順德、廣州、佛山同清遠多個地方取咗景。
守山健二

守山健二（1991年6月21號—）係日本足球員，司職守門員，效力過YSCC橫濱。
守田創

守田創（1992年5月14號—）係日本足球員，司職後衞，效力盛岡仙鶴。
守田英正

守田英正（1995年5月10號—）係日本足球員，打中場位置，效力葡萄牙球隊辛達卡拉，之前踢川崎前鋒。
守田達彌

守田達彌（1990年8月3號—）係日本足球員，司職守門員，效力新潟天鵝。
守衛萊茵河

德國希燊州萊茵河畔呂德斯涵（Rüdesheim am Rhein）嘅尼德華特紀念碑（Niederwalddenkmal）上面刻徂《守衛萊茵河》嘅全部歌詞。
《守衛萊茵河》（或譯《萊茵河嘅守衛》；德文：Die Wacht am Rhein）係一首18世紀嘅德意志愛國歌。

背景
《守衛萊茵河》嘅原作者，左邊係麥斯·舒尼勤伯格，右邊係卡爾·威廉。
1840年，法國時任首相阿道夫·鐵耶夏公開聲稱「萊茵河應該成為法國嘅東部邊界」。由於之前拿破崙已經征服過萊茵河，因此德意志邦聯擔心法國又試想吞併萊茵河西岸地區。當時嘅一位普魯士詩人尼古留斯·碧卡寫徂一首叫做《萊茵之歌》（Rheinlied）嘅詩，表達佢保衛萊茵河嘅決心。來自舒華賓嘅商人麥斯·舒尼勤伯格受到爾首詩嘅啓發，寫徂《守衛萊茵河》嘅歌詞。後來，古理費德市（Krefeld）嘅音樂總監卡爾·威廉讀徂爾首《守衛萊茵河》，為爾首詩譜徂曲，喺普魯士親王威廉（後來嘅德國皇帝威廉一世）嘅銀婚慶典上面公開演出，之後越來越多人傳唱。
爾首歌喺普法戰爭、一戰同二戰期間特別流行。到徂1963年，法國同西德簽訂徂《愛麗舍條約》，雙方終於結束徂長達幾個世紀嘅敵對關係，而爾首歌亦都隨著條約嘅簽訂而成為歷史嘅一部份，但係已經好少有人再唱。
守護天使

一幅油畫描繪想像中「一位守護天使保護緊個細路」嘅景象。
守護天使（粵拼：sau2 wu6 tin1 si5；英文：guardian angel）係指基督教等嘅宗教傳統上相信、「專門守護某個人或者某班人」嘅天使。
和順郡

和順郡（韓文：화순군／和順郡 Hwasun gun */?）係大韓民國全羅南道嘅一個郡。
和頭酒

和頭酒（粵拼：wo4 tau4 zau2），係黑社會解決問題嘅一道酒宴。佢主要目的即係用嚟化解雙方之間嘅誤會同爭拗，亦都係賠罪同道歉嘅一種方式。
和龍水庫

和龍水庫（粵拼：wo4 lung4 seoi2 fu3）係中國廣東省廣州市嘅一個水庫，喺白雲區嘅太和嗰邊。南邊靠住北二環高速；北邊同東邊靠住S116省道；西邊靠住和庫路同京港澳高速；成個水庫好似個向左傾斜嘅英文小寫字母「m」字噉。呢個水庫喺1974年起好。

名
由於呢個水庫喺和龍鄉入邊先至改咗噉嘅名。
和順

和順係中國山西晉中一個縣，總面積2251平方公里，人口14萬。
和風街

和風街（Wo Fung Street）係香港上環一條橫街捷徑，南面街嚮皇后大道西111號華富商業大廈，通到北面高陞街36號。
和風街可以算係香港咸魚街同海味街南面嘅一條巷。當地以前係上環電話機樓，或者叫做倉庫，街坊以前換新黃頁電話簿都可以嚮呢處搞掂。不過，電訊盈科變咗地產發展商，將和風街1號發展成單幢豪宅盈峰一號。
維基同享有多媒體嘅嘢：Wo Fung Street
和黃公園

和黃公園，曾經叫黃埔公園，香港公園之一，遊樂場之一，喺九龍紅磡戴亞街，英文叫Hutchison Park。行政上歸九龍城區。設施有緩跑徑、健身徑。
圍住嘅街重包括大環道東同紅磡道。公園由和記黃埔出錢起，1991年10月26號開張後交畀政府打理，而家歸康樂及文化事務署管。
和龍

和龍係中國吉林延邊一個市，總面積5069平方公里，人口22萬。
妹力四射

《妹力四射》係臺灣歌手張惠妹出嘅第三張專輯，係1998年妹力四射演唱會提前先聽版，臺灣夾埋賣咗成80萬張，全亞洲突破400萬張。其中收錄翻唱版本嘅中文同英文歌。
妹尾直哉

妹尾直哉（1996年8月15號—）係日本足球員，司職中場，效力大阪飛腳。
妹尾隆一郎

妹尾隆一郎（せのお りゅういちろう、1949年6月17號—）係日本重要嘅Blues音樂家同歌手，重係一個口琴演奏家。別名ウィーピング・ハープ・セノオ，喺日本大阪市出世。
妾侍

妾侍，又叫妾，係指正室老婆之外其他地位比較低嘅合法女性配偶。
古時中國社會畀人納妾，所以嗰陣時好多大戶人家都會娶返幾個妾侍。其實古人對妻妾係有明文規定，好似皇帝可以有三夫人九嬪，諸侯一妻八妾，卿大夫一妻二妾，士人一妻一妾。無功名忌庶人就唔可以立妾。
不過中華民國立國之後，確立咗行一夫一妻制，唔畀人納妾，但係嗰時係英國殖民地嘅香港因為行習慣法要守《大清律例》，到1971年正式立法後先至唔畀人納妾。
妾侍唔同姨太。妾侍地位比姨太低微，要同大婆同住，除咗服侍老爺，重要服侍大婆，只係比婢女好少少。姨太忌性質有啲似二奶。
妹仔

妹仔，又叫丫鬟、婢女，係舊時中國服待大戶人家嘅女傭。佢哋通常都來自貧苦人家，細細個就畀阿爸阿媽賣咗去做妹仔。如果好彩，妹仔有機會畀男主人睇中納做妾；如果唔好彩，妹仔成日都會畀主人虐待。
妹尾隆佑

妹尾隆佑（1986年2月20號—）係日本足球員，司職中場，效力過岡山綠雉。
妻夫木聰

妻夫木聰（粵拼：cai1 fu1 muk6 cung1，日文：妻夫木 聡，1980年12月13號—），係日本嘅一個男演員。
佢識得日文，日用嘅中文同埋英文
妹妹你大膽地往前走

《妹妹你大膽地往前走》係由莫言填詞，趙季平作曲，張藝謀同姜文演唱。
安興遊樂場

安興遊樂場（英文：On Hing Playground）係香港一公園同遊樂場，喺元朗安興街，行政上歸元朗區。設施有硬地球場同七人足球場。
維基同享有多媒體嘅嘢：On Hing Playground
安芬單鰭魚

安芬單鰭魚（學名：Pempheris affinis）係單鰭魚科單鰭魚屬嘅其中一個種。
安芸銀治

安芸銀治（1994年6月4號—）係日本足球員，司職前鋒，效力秋田藍閃電。
安華橋站

安華橋站（粵拼：on1 waa4 kiu4 zaam6；簡化字：安华桥站）係北京地鐵8號綫嘅車站，2012年12月30號營運，喺西城區同朝陽區嘅交界，鼓樓外大街、北辰路同北三環中路嘅十字路口交叉位。
安英大廈

安英大廈係香港一個捷英發展起嘅住宅項目，1993年落成，喺太子廣東道1136至1142號，設有1座18層樓高嘅樓，入面總共有36個單位。
2023年3月，捷英發展上載樓書計劃出售樓齡近30年嘅安英大廈。
安華

拿督斯里安華·依布拉欣（馬來話：Dato' Seri Anwar bin Ibrahim；1947年8月10號—）係馬來西亞一位政治人物、係馬來西亞現任首相，曾經擔任馬來西亞副首相、財政部部長、文化部部長等職位。曾經擔任7屆檳城州峇東埔區國會議員，喺2018年10月到2020年2月被認為同首相馬哈迪共同領導馬來西亞。
安華曾經喺前政府國民陣線巫統時期，由1993年至1998年間曾經係馬來西亞第七任副首相，喺1991年至1998年間亦係財政部長，被視為馬哈迪嘅接班人，之後佢喺1999年4月起被監禁。隨住2004年被放監，成為在野黨嘅領導人，並率領在野黨組成人民聯盟，參與2008年第12屆馬來西亞下議院選舉同2013年第13屆馬來西亞下議院選舉。
安華喺2015年因第二次肛交罪成立後被聯邦法院判入獄五年，失去議員資格，隨後喺雙溪毛糯監獄服刑。在囚禁期間，一個新的在野黨聯盟希望聯盟成立，推選安華為聯盟實權領袖，之後推選已退出巫統嘅馬哈迪作為聯盟首相候選人。
2017年11月以嚟，安華因肩膀舊傷而保外就醫，隨後一直喺醫院接受復健。安華嘅刑期原本喺2018年6月8號屆滿，但隨住希望聯盟喺5月9號第14屆馬來西亞下議院選舉中勝出，新任首相馬哈迪指令特赦局著手處理安華特赦事宜，令到安華喺2018年5月15號得到國家元首特赦後重獲自由。出獄之後，安華正式加入希望聯盟黨主席理事會，而其他成員有馬哈迪、旺阿茲莎、林冠英、末沙布同慕尤丁，成為執政聯盟領導之一。重新成為馬哈迪嘅接班人之後，馬哈迪承諾會喺兩年後交棒畀安華；由於之後馬哈迪未如約交權，佢亦因此喺2020年重任反對派領袖。
佢係2022年馬來西亞大選個陣勝選打捫國會議席，但係佢嘅政黨只係贏82席，形成馬來西亞首次懸峙議會。佢通過馬來西亞當時國家元首蘇丹阿都拉嘅會議，拉埋國陣、砂盟、沙盟、民興黨等政黨組成團結政府，成為第10任馬來西亞首相。

評價同爭議
前首相署部長再益依布拉欣表示，安華係伊斯蘭主義者，佢曾經協助推動國家行政伊斯蘭教化（Menyerap Nilai-Nilai Islam Dalam Pentadbiran Negara）政策，喺1980年代擔任教育部長期間喺教育界伊斯蘭化中扮演住重要角色。
安華美博

安華美博（粵拼：on1 waa4 mei5 bok3）係中國大陸嘅房地產集團，1998年8月成立，總部喺廣東廣州，天河區國金54樓。主要搞地產開發、國際資源貿易同埋金融等業務。佢喺全中國大陸有好幾個物業，屬下有美博、中博同埋澳洲地產物業。
佢嘅第一間物業係1999年喺白雲區黃石東路嘅江下村地區搞嘅安華燈飾城同埋安華裝飾材料城。
安芭赫

安芭赫（英文：Amber Heard，1986年4月22號—）係美國女演員同模特兒。
固定資本

固定資本（fixed capital）指好似「機械」等實質、喺生產過程當中俾人重複噉用嘅資本。
固有知識說

固有知識說（英文：innatism）係知識論上嘅一個學說，主張心靈喺生落嚟嗰陣就經已具有某啲知識。
固結紀

固結紀係古元古代入面最後一個紀，響18億年到16億年之前，即係響造山紀之後、蓋層紀之前。
地質時代
固定效應模型

固定效應模型（fixed effects model）係指個統計模型嘅參數係固定或者最少非隨機嘅數值。
固定角色

固定角色（模式化人物，定型角色，英文：stock character）就係文學、戲裏頭假嘅人物。觀眾一睇就認得出，因為佢成日喺某啲戲種出現。固定角色係一種原形角色，睇落好平面。喺喜劇同鬧劇之中嘅固定角色表現得特別誇張。
西方傳統嘅定型角色由古希臘同古羅馬劇場度嚟，以及時間舊時意大利藝術嘅即興喜劇（Commedia Dell'arte）。

概論
典型嘅白馬王子形象－生得靚仔、高貴又有紳士風度，會以身犯險拯救公主。
内文：角色同橋段
角色係指喺一個故仔當中做決策，以呢啲決策影響情節發展嘅個體。角色通常會係人類，不過喺 sci-fi 等嘅文類入面可以有「先進嘅人工智能」等嘅非人類智能體做角色。固定角色係橋段嘅一種，泛指一啲喺多部作品入面都有出現嘅角色大類，每一種固定角色都有一啲重點特徵，亦會有一啲「呢類角色普遍會有嘅特徵」。啲觀眾或者讀者好多時一眼就會認得出「呢個角色係屬於嗰個固定類型嘅人物」。
例如白馬王子就係一種童話故事常見嘅固定角色，泛指一個出場嚟救或者幫公主嘅王子，成日都會配合英雄救美嘅劇情使用。佢通常仲會生得靚仔－有利於及後嘅戀愛劇情、勇敢－所以就會唔怕危險拯救公主... 等等。白馬王子呢個類型嘅角色可見於《白雪公主》、《灰姑娘》以及《睡美人》等嘅好多個著名童話故事。

角色
絕世高手：武俠文化之中武功最強嘅一班人，例如：射鵰英雄傳系列嘅五絕；三俠五義之中嘅南俠展昭、北俠歐陽春；中華英雄中嘅南神掌、北腿王。
醒目狡猾嘅奴隸（servus callidus）：聰明，低下階層；令古仔有開心結尾。
白馬王子：英雄救美個人板「英雄」。
二打六或茄喱啡（Everyman）：普通人。
孤寒有錢佬：有錢而貪心，佢生活唯一目的就係搵錢。
邪惡天才：漫畫中超級英雄同007系列嘅敵人，俾英雄打低。
無賴、負心人、賤精（rake, cad）：酒鬼、爛賭仔；引誘後生女，同佢上床，搞大個肚，飛甩佢，令個女受到社會歧視、窮到醲。
痴線科學家：勁科學家，一時唔小心，有時特登「搞亂自然嘅力量」，要英雄來執手尾。例子有創造科學怪人嘅科學家。
烏矓教授：好叻嘅學術人物，不過佢因為太專注研究而忽略四圍嘅事。
瘟疫醫生：成日俾現代人攞嚟做瘟疫嘅象徵。
致命女郎
固戍

固戍係中國深圳一笪地方，喺西鄉西北，對住伶仃洋。
深圳地鐵會起固戍站。

史
舊時寶安小輪，香港島三角碼頭過固戍，行南頭、固戍、栗樹、白石洲。有可能係到咗南頭靠駁艇去唔同地方。
固戍喺第二次世界大戰前，好多人去香港謀生，而當地耐不耐有搶劫擄人勒索。
1938年，日軍有16號軍艦停喺伶仃洋，1月27號派汽船擾固戍，畀岸上炮火擊退，傷六十日兵。1939年8月5號，日軍又派艦喺固戍搶糧。呢種騷擾一直去到1940年。
固定資產

固定資產係企業嘅重要資產之一，喺企業運營過程中佔有重要地位。固定資產係指企業長期使用、持有同執行業務所需要嘅資產，例如土地、建築物、設備、機械等等。
固定資產喺企業嘅資產負債表中佔有重要位置。企業購入固定資產嘅投資額度通常相對較大，而且呢啲資產長期使用，所以要喺財務報表中進行適當嘅估計同處理。企業需要計算同記錄固定資產嘅成本、折舊、維護費用同價值變動，以確保固定資產嘅正確價值同適當使用。
固定資產嘅管理同控制係企業重要嘅財務活動之一。企業需要制定固定資產管理政策同程序，包括資產購買、使用、維護同報廢等方面。管理者需要確保固定資產嘅有效運作同合理利用，同時要注意固定資產嘅價值保值同增值。
固定資產嘅折舊係企業財務管理中重要嘅概念。折舊係指固定資產因為使用壽命限制同時間過去而產生嘅價值減少。企業需要根據固定資產嘅預估使用壽命同價值，計算出合理嘅折舊額度。折舊額度嘅確定對於利潤計算同稅務申報都有重要影響。
另外，固定資產嘅價值變動同重估亦係企業要關注嘅因素。企業需要定期評估固定資產嘅價值，特別係建築物同土地嘅價值，以確保資產嘅價值同市場變化保持一致。如果固定資產嘅價值發生變動，企業可能需要進行重估同調整財務報表。
總括而言，固定資產喺企業運營中起到重要嘅角色。企業需要妥善管理同控制固定資產，確保其正確嘅價值同適當使用。固定資產嘅成本、折舊、維護同價值變動都需要喺財務報表中準確記錄同處理。固定資產嘅管理係企業財務管理嘅重要組成部分，需要制定相應嘅政策同程序。固定資產嘅折舊同價值變動都會對企業嘅財務狀況同稅務申報產生影響。

固定資產嘅管理
管理固定資產嘅方法有幾個重要步驟。以下係一啲建議：
固定資產名冊：首先，確保所有固定資產都經過正確嘅登記。呢個包括編號、名稱、描述、成本同埋購買日期等資訊。咁樣可以建立一個清晰嘅資產清單，方便追蹤同埋管理。
資產分類：將固定資產按照唔同嘅類別進行分類，例如土地、物業、機器、設備同車輛等。呢個有助於更好咁了解同埋組織資產，令佢哋更易於管理。
資產追蹤：建立一個資產追蹤系統，可以使用電子表格或者專門嘅資產管理軟件。呢樣可以幫助記錄每個資產嘅位置、使用者、狀態同埋維護記錄等相關資訊。
維護計劃：制定固定資產嘅定期維護計劃，確保佢哋保持良好嘅運作狀態。呢個包括定期檢查、清潔同埋維修。定期維護可以延長資產嘅使用壽命同埋減少故障風險。
盤點同埋審查：定期進行固定資產盤點，核對實際資產數量同埋資產清單之間嘅差異。同時，進行固定資產嘅審查，檢查有冇過時、損壞或者唔需要嘅資產，方便進行相應嘅處理，例如出售、報廢或者捐贈。
資產保險：確保所有重要嘅固定資產都得到適當嘅保險保障。呢個可以保護資產免受損壞、損失或者盗竊時帶來嘅財務風險。
資產報廢：當固定資產到達使用壽命終點或者唔再需要嘅時候，進行適當嘅資產報廢程序。呢個可能包括出售、回收或者安全處理。
透過呢啲步驟，你可以有效咁管理固定資產，最大程度地提高佢哋嘅價值同埋使用壽命，同時減少潛在嘅損失同埋風險。
固醇

固醇係類固醇嘅其中一類，結構特徵係A環3號位有個氫氧基。
出名嘅固醇包括膽固醇同植物固醇。
少新權

少新權（1904年—1966年3月22號），原名陳利權，係香港嘅粵劇同電影演員。由於佢鍾意赤膊，被粵劇行嘅人叫做「豬肉佬」。

生平
少新權喺清朝上海縣張家店出世，7歲父母雙亡，9歲由上海南下廣州，寄住喺阿叔屋企，並喺廣州河南大基頭嘅「梁本生醫館」做後生。10歲拜男花旦周錦波（細旺）為師學粵劇，被師母粵劇艷旦銀老鼠（陶三姑）安排入「超群樂」（兒童粵劇戲班）做「三步針」，正式參加粵劇商業性演出；21歲應聘一個人去到美國舊金山，同蘇州麗、黃侶俠、衛少芳同西麗霞等人一齊演出，被觀眾致送最重嘅金牌，三年半後返中華民國，就得到「金牌小武」嘅美譽。佢最後一次舞臺演出喺南越首都西貢，為「大龍鳳劇團」演出。
少新權亦係電影明星，從銀幕處男作《火燒阿房宮》（1952年，飾演秦始皇）到電影遺作《倚天屠龍記三集》（1965年，飾演空智禪師），一生演出約200齣電影。

社交圈
1964年7月6號，喺九龍油麻地志和街嘅「百老匯酒店」（而家嘅「聖地牙哥酒店新館」）502號房，少新權同其它梨園子弟鄧偉凡、何驚凡、蕭仲坤、林蛟、蘇少棠、陳錦棠、白龍珠同埋羅家權等組成長期性嘅「先生俱樂部」，性質係聯絡感情同守望相助，談古說今，研究傳統藝術同埋打蔴雀。

病逝
1965年12月27號入咗伊利沙伯醫院留醫，到1966年1月6號轉到九龍醫院。3月22號凌晨3點，喺九龍醫院因高血壓症病逝，享年62歲3月23號下晝3時，喺九龍殯儀館舉殯，遺體葬九龍長沙灣天主教墳場。
佢留低老婆同兩仔一女：
大仔：陳兆祥（13歲，嗰時讀緊新法小學六年級）
女：陳婉冰（11歲，嗰時讀緊真光小學）
細仔：陳兆昌（7歲，嗰時讀緊聖方濟各小學）
少昊

少昊，昊又作皞、皓、顥，又稱青陽氏、金天氏、窮桑氏、雲陽氏，或稱朱宣，係傳說人名，亦可以係族名，亦係方國名。根據近年考古，大汶口文化陶片上有炅字或炅山字等組合，應為昊嘅原字，應為少昊之國嘅地方。及後龍山文化，亦係少昊國嘅轉變。到咗龍山文化末期，少昊國亦漸漸衰亡，畀其他方國取代。

傳說
有說為古五帝之一。相傳姓姬，名摰（亦作質），係黃帝嘅仔，生於窮桑（今日山東曲阜北），係上古東夷族首領。傳說佢繼承到太昊嘅德行，故稱少昊或小昊。東夷族以雀為族徽，佢曾經以雀做官名，並設有管理手工業同農業嘅官。活動於山東西南部一帶，擅於治水同農耕。

紀念
今有少昊陵，位於今日山東曲阜市城東舊縣村。
少林寺

少林寺係中國河南鄭州登封嵩山嘅一座佛寺，北魏太和十九年（495年）開辦，屬漢傳佛教禪宗。
少林寺出名打功夫，有話：「天下武功出少林」。
少數族群區

少數族群區（Ghetto）係指城市入面少數族群嘅聚居地方。因為呢個詞最先用喺猶太人度，所以又譯做「猶太人區」。另外呢個詞好多時譯做「貧民區」，但就偏離咗呢個詞原本嘅意思。
少數民族

少數民族，有時又叫少數族裔（香港常用）或者少數族群（澳門常用），係指某地方人口佔少數嘅民族，幾個詞嘅意思差唔多。
香港政府稱嘅「少數族裔」包羅萬有，唔係華裔嗰啲人統統計澌入去。澳門政府指嘅「少數族群」意思一樣。
大陸政府定義咗，中國有五十六個民族——漢族之外嗰五十五個都係少數民族。按渠嘅劃分，居民之中重有「未識別民族」 同埋「外國人」。
少林足球

《少林足球》（英文：Shaolin Soccer）係套2001年上畫嘅電影，由周星馳執導，周星馳、趙薇、吳孟達主演。套戲係第21屆香港電影金像獎最佳電影。
圖爾VB

圖爾VB（英文：Tours VB）係法國圖爾嘅職業排球球會，依家打緊法國專業A級排球聯賽。
圖特

圖特（粵拼：tou4 dak6，古希臘文：Θώθ，thṓth），係古埃及神話入面嘅智慧之神。
圖特嘅形象通常都會俾人描繪為一個擁有埃及聖䴉（中文：埃及聖䴉）嘅頭部（Threskiornis aethiopicus）、男性身體嘅神靈，亦有陣時會係隻攞住月亮模型、全身覆蓋濃密銀白色體毛埃及狒狒（中文：埃及狒狒）（Papio hamadryas）。圖特（thṓth）呢個名係古希臘人對呢位神明嘅稱呼，古埃及人其實係叫佢做“Djehuty”，音譯傑弗帝（粵拼：git6 fat1 dai3）。

知識與智慧之神
喺赫爾莫波利斯創世神話入面，圖特被稱為「石頭之子、卵生者」。由佢所講嘅話語令混沌世界有秩序，並創造咗宇宙萬物同埋佢哋運作嘅法則。圖特仲創造咗五花八門的各種學問，係所有學問嘅守護者。
圖特仲透過全世界最初嘅計算作業，創造咗科學知識。另外，佢為免自己好唔容易先至完成到嘅世界法則畀人曲解或者唔記得曬，就發明文字方便記事。圖特亦因為咁得到咗「計買萬物者」呢個稱號。
創造出世界法則嘅圖特，亦都體現出古埃及人極為重視嘅法則——瑪亞特(秩序)嘅存在；所以佢同時係確立人類以及眾神社會各種倫理律條的「瑪亞特書寫者」。除此之外，制定度量衡、保存古文書亦都係圖特好重要的工作。

冥界書記
圖特除咗係知識與智慧之神，佢亦負責記錄人嘅死後審判。死神阿努比斯會將死者嘅心臟放喺一個秤上面，喺秤嘅另一邊會放真理女神瑪亞特嘅羽毛。如果死者嘅心臟輕過羽毛、或者一樣，咁佢就有資格去古埃及人嘅天堂，雅盧；如果死者嘅心臟重過羽毛，咁佢嘅心臟就會俾一隻叫阿米特嘅怪物吞食。

其他方面
圖特本身就畀民眾奉為月神崇拜。傳說當時嘅人會以「天空的預告者」稱呼圖特，可見佢嘅地位有時候甚至高過太陽神拉。
早喺前王朝時代開始之前，古埃及人就已經注意到月亮盈虧嘅週期，了解到可以月亮週期嚟計算日期，而唔係依據太陽。埃及聖䴉黑白相間嘅羽毛顏色、彎曲嘅鳥喙等特徵，都能令人聯想到月亮，不過實際上呢種講法其實冇獲得過證實。
天空之神荷魯斯的雙眼係太陽同月亮嘅象徵,而掌管月亮嘅圖特曾經施術醫好荷魯斯對眼，所以圖特亦都畀埃及人奉為醫術之神。
相傳圖特嘅廣博知識都記錄曬喺一共42卷嘅魔法書《透特之書》。任何人只要讀過呢本書，就可以得到圖特所有嘅知識。
圖特除咗有知性嘅一面之外，仲有代替賽特為太陽神拉殺敵、富攻擊性嘅另一面。不過佢喺殺敵嘅時候亦都好符合佢固有嘅風格，即係通過詠唱魔法咒語令敵人攔腰斷開兩截。圖特仲會為咗保護埃及而同異族打仗。所以圖特亦有「打倒亞洲人和異國領主的殺戮之主」呢個殺氣略重嘅稱號。尤其喺長期戰亂的努比亞地區，更特別強調透特嘅戰神屬性。

圖特信仰嘅演變
圖特嘅信仰好有可能喺古王國時代（西元前2686~2181年）已經出現，並喺中王國時代（西元前2055~1650年）傳播到埃及各地。而圖特信仰最重要嘅聖域，就係位於上埃及第十五省嘅赫爾莫波利斯。圖特吸收咗原本赫爾莫波利斯民眾所崇拜嘅狒狒神赫吉維爾信仰之後，成為當地信奉嘅創造神，並畀人奉為赫爾莫波利斯八大神之首。圖特嘅狒狒形象，應該就係佢同赫吉維爾信仰融合而成嘅。
圖特喺其他地區仍然係好重要嘅神靈，赫利奧波利斯、孟菲斯、底比斯等地居民更將圖特視為輔佐當地主神嘅重要神明虔誠咁祭祀。
喺新王國時代（西元前1550~1069年），圖特的信仰區域持續向外擴張，甚至去到努比亞地區。埃及人將圖特奉為太陽神拉嘅長子，取代咗賽特嘅地位同工作。後來甚至仲有人主張圖特係賽特同荷魯斯嘅後代，喺賽特頭部生出嚟，呢種講法有可能係要為兩人權力嘅輪替作解釋。
喺托勒密時代（西元前332~32年）之後，圖特被視為等同於希臘嘅赫密士又或者羅馬嘅墨丘利；兩位都有知識之神、眾神信差嘅神性。喺神話入面扮演嘅角色都同圖特差唔多。後來一位諾斯替教哲學家將赫密士同圖特結合，蛻變成赫密士·崔斯墨圖（Ἑρμῆς ὁ Τρισμέγιστος）。據傳，呢位哲學家留低嘅《赫密斯文書》，好可能就係《透特文書》。
圖特摩斯一世

圖特摩斯一世（粵拼：tou4 dak6 mo1 si1 jat1 sai3，Thutmose I，?—約前1493年），係個古埃及第十八王朝嘅法老王，約前1506年—約前1493年在位。
佢係第一個葬喺國王谷嘅法老王。
圖特摩斯四世

圖特摩斯四世（粵拼：tou4 dak6 mo1 si1 sei3 sai3，Thutmose IV，？－約公元前1391年），係個古埃及第十八王朝嘅法老王，約前1506年—約前1493年在位。佢係阿文荷塔二世個仔。
圖特摩斯三世

圖特摩斯三世（粵拼：tou4 dak6 mo1 si1 saam1 sai3，Thutmose III，前1481年—前1425年3月11號），係個古埃及第十八王朝嘅法老王，約前1479年4月24號—約前1425年3月11號在位。佢係圖特摩斯二世個仔。
圖特摩斯二世

圖特摩斯二世（粵拼：tou4 dak6 mo1 si1 ji6 sai3，Thutmose II，？—約公元前1479年），係個古埃及第十八王朝嘅法老王，約公元前1492年—約公元前1479年在位。
佢老婆係下任法老王哈特薛普斯特。
奧廖爾

奧廖爾（俄文：Орёл），係俄羅斯奧廖爾州首府，人口32萬。
奧川雅也

奧川雅也（1996年4月14號—）係日本足球員，司職中場，效力過京都不死鳥，FC Liefering，及SV Mattersburg。
奧巴馬山

奧巴馬山（英文：Mount Obama），2009年8月4號之前叫做博吉峰（Boggy Peak），係安提瓜島最高峰。座山喺個島西南邊，坐標係17°03′N 61°51′W﻿ / ﻿17.05°N 61.85°W﻿ / 17.05; -61.85，高402米（1,319英尺）。
2009年8月4號，正正係第44任美國總統奧巴馬48歲生日，安提瓜巴布達總理寶雲史賓沙（英文：Baldwin Spencer）改咗博吉峰個名做奧巴馬山。
奧布

奧布（法文：Aube）係法國大東部其中一個省，編號10，首府特魯華。
奧廖爾州

奧廖爾州係俄羅斯西部嘅一個州，屬中央聯邦管區，首府奧廖爾。
奧布拉斯籃球隊

奧布拉斯籃球隊（英文：Obras Sanitarias）係阿根廷布宜諾斯艾利斯嘅職業籃球球會，依家打緊阿根廷全國籃球聯賽。
奧蓮娜澤連斯卡婭

奧蓮娜·澤連斯卡婭（Олена Володимирівна Зеленська，1978年2月6號—）係烏克蘭第一夫人，總統澤連斯基嘅老婆。2019年12月，澤連斯卡婭喺烏克蘭《焦點雜誌（英文：Focus (Ukrainian magazine)）》100位最具影響力嘅烏克蘭人之中名第三十位。
奧蘇比斯共和國

奧蘇比斯共和國（粵拼：ou3 sou1 bei2 si1 gung6 wo4 gwok3，立陶宛文：Užupio respublika），又叫對岸共和國，係個蚊型國家，位置喺立陶宛首都維爾紐斯老城區。
奧萊尼亞空軍基地

奧萊尼亞（英文：Olenya）又叫做奧列涅戈爾斯克（英文：Olenegorsk；俄文：Оленегорск），係喺摩爾曼斯克（Murmansk）以南92公里嘅科拉半島（Kola Peninsula）上面主要嘅俄羅斯海軍偵察基地；直到2020年，呢個基地上面嘅軍隊係隸屬於俄羅斯航空航天遠程航空兵部隊。基地同埋附屬嘅員工住所係喺摩爾曼斯克州嘅維索基，Vysoky, Murmansk Oblast），呢度同西面嘅奧列涅戈爾斯克市（Olenegorsk）隔住佩爾穆索澤羅湖（Lake Permusozero）；從維索基經鐵路去其他地方要用奧列涅戈爾斯克市（Olenegorsk）嘅火車站，呢個火車站以前叫奧萊尼亞站（Olenya station）。奧萊尼亞（Olenya）曾經係第五海軍偵察航空師（5 Naval Reconnaissance Air Division）嘅總部，同時駐紮咗兩個偵察團。維索基嘅東北面係一條3500公尺嘅飛機跑道，係科拉半島最長嘅跑道，令到維索基成為跨越北大西洋盆地嘅重要洲際航空設施。
嗰個基地亦都係第40複合航空團（ 40th Composite Aviation Regiment）嘅所在地，隸屬於第22近衛重型轟炸機航空師（22nd Guards Heavy Bomber Aviation Division）。
奧萊尼亞空軍基地係喺1957年第一次俾美國中央情報局（CIA）發現嘅，當時認為嗰度嘅跑道長度係3350 m（11,000 英尺）。 嗰個基地係俄羅斯遠程航空嘅前沿部署場地，亦都係可能對美國進行核打擊嘅九個北極集結設施之一。 1966 年嘅一個分析結果顯示，嗰度有21架代號叫做「獾」（Badger）嘅圖-16轟炸機（Tupolev Tu-16）。 機場附近係喺1971年開始投入服務嘅奧列涅戈爾斯克雷達站道彈預警設施 。冷戰期間，奧萊尼亞附近有好多地對空飛彈基地。  喺1960同埋1970年代，奧萊尼亞用嚟做莫斯科到古巴首都夏灣拿（Havana）嘅圖波列夫圖-114長程螺旋槳客機嘅加油站。
喺2006年，Google嘅地球衛星影像顯示，機場上面有接近40 架圖-22M 轟炸機；但係到咗2018年，睇到似乎只有4架飛機可以用得，另外有27架飛機好似俾人廢置咗。
2022年10月7號，衛星圖片顯示，有7架 Tu-160 同埋4架 Tu-95 停咗喺奧萊尼亞空軍基地。

駐紮單位
冷戰期間，駐紮喺機場嘅部隊包括：
第924海軍偵察航空團 (924 MRAP)，佢哋用嘅係圖波列夫 Tu-22M 超音速長程戰略轟炸機。
第88獨立戰鬥轟炸機航空團 (88 OMAPIB)，佢哋用嘅係米格-27（MiG-27）攻擊機，喺1995年8月解散咗。
北極作戰大隊 (OGA)，佢哋主要係維護圖-95（Tu-95）戰略轟炸機嘅備用設施。
到咗2020 年，用緊圖-22M3嘅部隊，可能成為第40混合航空團，負責海上同埋陸地攻擊任務。

重要事件
1961年10月30號，攜帶有史以嚟威力最強核武「沙皇炸彈」嘅 Tu-95V 飛機喺奧萊尼亞空軍基地起飛。
喺2019年1月22號嘅訓練飛行之後，一架 Tu-22M3 喺惡劣天氣硬著陸嘅時候喺空軍基地解體，造成四名機組人員當中嘅兩人當場死咗，另一個喺送院途中亦都死咗。
據塔斯社報道，2019年11月中旬，匕首高超音速導彈（英文：Kh-47M2 Kinzhal，俄文：Х-47М2 «Кинжал»），一種可以攜帶核彈頭嘅空射彈道導彈，喺呢個空軍基地進行咗首次試射。據報道，呢次發射係喺一架 MiG-31K 上面發射嘅，導彈擊中咗彭博伊試驗場（Pemboy ）嘅地面目標，速度達到10 馬赫。不過匕首高超音速導彈喺實際使用嘅時候就同預期差好遠，喺2023年5月4號，烏克蘭用咗美國雷神公司喺1984年開始生產嘅舊式嘅愛國者二型導彈，成功攔截咗佢。

俄烏戰爭
2024年7月，烏克蘭情報總局聲稱，佢哋嘅無人機襲擊咗奧萊尼亞空軍基地，打中咗一架圖波列夫 Tu-22M3 遠程超音速轟炸機。
奧蒂嘉

丹尼爾奧蒂嘉：尼加拉瓜總統。
伊曼紐·奧蒂嘉 (足球員)（1994～2015）：阿根廷足球員。
伊曼紐·奧蒂嘉 (歌手)：阿根廷歌手。
山度士奧蒂嘉：美國男演員。
阿曼斯奧奧蒂嘉：歐洲首富，西班牙服裝業巨頭。
卡路士奧蒂嘉：委內瑞拉政治人。
曼努埃爾奧蒂嘉：西班牙籍奧地利歌手。
維多奧蒂嘉：哥倫比亞跳水員。
約書亞奧蒂嘉：美國作家。
堅尼奧蒂嘉：美國導演。

地名
奧蒂嘉 (托利馬)：哥倫比亞托利馬省嘅地名。
奧蒂嘉 (加州)：美國嘅地名。
奧蒂嘉 (積遜威爾)：美國嘅地名。
奧華馬斯

奧華馬斯（Marc Overmars，1973年3月29號—）係荷蘭足球員，司職翼鋒。
奧華馬斯1992年得到本地班霸阿積士垂青，1995年幫球會贏得當年歐洲聯賽冠軍盃，當年先22歲。1997年加盟英格蘭球會阿仙奴，效力第一年就贏到英格蘭超級足球聯賽冠軍同埋英格蘭足總盃。2000年再轉投巴塞隆拿足球會。2004年因持續膝傷宣告退役。2008年8月又宣布復出，喺2008/09球季返返母會Go Ahead Eagles。
奧蘭多

奧蘭多（Orlando）係美國佛羅里達州第四大城，人口24萬。
奧薩斯庫

奧薩斯庫（葡文：Osasco）係巴西聖保羅州南面一個城市，主要靠農業搵食。
奧菲麗亞星

奧菲麗亞星（Ophelia），即係小行星171，係太陽系小行星帶嘅一粒小行星，喺1877年1月13號發現。
屙尿細路

屙尿細路，係比利時首都布魯塞爾一座地標性嘅雕刻作品，雕嘅係一位屙尿嘅細路，喺1619年雕好。傳說中世紀時期布魯塞爾有個細路見到敵軍炸城嘅引信，就屙督尿淋熄佢，救咗成座城，所以就雕個雕像紀念佢。
屙屎唔出賴地硬

亦可以撳「屙屎唔出賴地硬」跳去維基辭典。
屙畢甩

屙畢甩（粵拼：o1 bat6 lat1，英文：Hematochezia），係嚟自英文嘅詞，即係痾blood，又叫屙血（粵拼：o1 hyut3），係指血通過肛門排出體外，通常即係指啲糞便帶有血。一般大人屙畢甩最常見嘅原因係生痔瘡同有腸憩室病。不過第啲原因例如結腸癌、局部性腸炎同沙門氏桿菌病等等都會導致人屙血嘅情況。

第個意思
屙畢甩除咗解糞便帶血嘅症狀之外，亦可以係個俗語，解遇上咗麻煩、或者某樣難題好棘手，好似屙血咁大鑊。
屙屎唔出

屙屎唔出，學名便秘，係因為大腸蠕動有問題而引致到好難屙屎嘅問題，成因有好多，最常見係食唔夠纖維素同飲唔夠水。
要醫呢隻病，就要食肚痾藥。

又叫
又雅稱「結恭」，由屙屎的雅稱出恭衍生而來。
屠夫

屠夫（英文：butcher），或者叫屠戶，係專門負責做屠宰同埋攞啲動物嘅肉去賣嘅職業。佢哋要好熟識啲動物嘅身體結構。
屠格涅夫

屠格涅夫（俄文：Ива́н Серге́евич Турге́нев，1818年11月9號—1883年9月3號）係俄羅斯現實主義嘅小說家、詩人同劇作家。
屠呦呦

屠呦呦（粵拼：tou4 jau1 jau1；簡化字：屠呦呦；1930年12月30號—）係中國內地嘅女科學家兼醫學家、中國中醫研究院終身研究院兼首席研究員同青嵩素研發中心主任，浙江寧波人。亦係2015年諾貝爾生理學或醫學獎得主。
屠呦呦喺中藥同中西藥結合研究方面做咗好耐，最突出嘅貢獻係萃取出青嵩素同合成雙氫青嵩素。2011年9月拎過拉斯卡獎，2015年因研發咗全新嘅醫瘧疾方法，從而攞咗2015年諾貝爾生理學或醫學獎。

生平
屠呦呦喺1930年12月30日出世。「呦呦」爾個名係佢阿爸同佢起嘅，源自《詩經·小雅·鹿鳴》：「呦呦鹿鳴，食野之苹……呦呦鹿鳴，食野之蒿……呦呦鹿鳴，食野之芩……」。
屠呦呦細個嗰陣住喺舅父姚慶三喺開明街26號嘅居所道。1948年春天，屠呦呦進入效實中學讀書，1950年轉入寧波中學。
1951年畢業之後，屠呦呦考入北京大學醫學院，喺北大醫學院藥學系生藥專業讀書。1955年，佢由北京醫學院畢業。畢業後佢曾經培訓中醫兩年半，並一直喺中國中醫研究院做嘢，前後分別晉升為碩士生導師、博士生導師。宜家佢係中國中醫科學院首席科學家。
1961年1月，時任國務院總理周恩來任命屠呦呦為北京中藥研究所「五二三項目組」嘅組長，負責領導對傳統中醫藥文獻同配方嘅搜尋與整理。屠呦呦同佢嘅工作團隊希望由中國傳統醫學中尋找對抗瘧疾嘅物質。於是佢等查閱大量古代醫學典籍，察訪民間藥方，拜訪各地重在世嘅老中醫，揀出大概兩千個有關對抗瘧疾嘅藥方，篩選之後集中針對200種中草藥嘅380個可能藥方研究，最終鎖定由青蒿裡面提取抗瘧疾藥 。提取抗瘧疾藥嘅實驗一開始並唔順利，因為當時嘅中藥方劑全部需要煎煮，但係高溫會破壞澌啲青蒿素。後來屠呦呦佢等喺晉朝（公元340年）葛洪嘅《肘後備急方》第三卷裡面發現徂一種唔同嘅服藥方法：「青蒿一握，以水二升漬，絞取汁，盡服之」，從而獲得靈感，改為用乙醚萃取黃花蒿，再經過一系列純化，獲得青蒿素。青蒿素抗瘧疾十分有效，但係單一使用容易造成抗藥性。因此喺1990年代，瑞士諾華公司（Novartis）以青蒿素為基礎製成徂複方藥物。爾種複方藥物被世界衛生組織列入「基本藥品」目錄，成為瘧疾嘅標準治療方案，向全世界推薦。
青蒿素挽救了幾百萬名瘧疾患者嘅生命，但係屠呦呦就付出徂相當沉重嘅個人代價。屠呦呦啱啱參加五二三項目嗰陣，曾經一個人前往河南，返到河南嗰陣佢個女竟然唔認得佢。後來丈夫被共產黨送徂去「五七幹校」改造，夫妻長年被迫分居兩地。
2011年，屠呦呦因為對以青蒿素對抗瘧疾嘅療法作出徂巨大貢獻而榮獲拉斯卡臨床醫學獎。2015年，佢同愛爾蘭科學家威廉·C·金比爾、同日本科學家大村智榮，一齊榮獲當年嘅諾貝爾生理學或醫學獎。
巴斯克特莫吉達斯克魯茲籃球隊

巴斯克特莫吉達斯克魯茲籃球隊（英文：Mogi das Cruzes Basquete）係巴西聖保羅嘅職業籃球球會，依家打緊巴西甲組籃球聯賽。
巴斯利卡塔

巴斯利卡塔（意大利文：Basilicata）係意大利嘅其中一個大區，首府波坦察。
維基同享有多媒體嘅嘢：Basilicata
巴斯光年

巴斯光年（Buzz Lightyear）係《反斗奇兵》嘅主角之一，喺1995年5月26號首次出現。
巴斯克人

巴斯克人係發源自西歐巴斯克地區嘅一個族群，估計全球約莫有2到3百萬人。權威嘅圖書，例如香港讀者文摘出版社出版嘅<歷史懸案>，推論巴斯克人或者喺舊石器時代晚期克羅馬儂人嘅後代.
巴斯克地區

巴斯克地區係西歐巴斯克人世居嘅地區，響庇里牛斯山西面，橫跨法國同西班牙邊境，可以再細分做北巴斯克同南巴斯克。
載至2011年，巴斯克人口（巴斯克地區，法國夾埋西班牙）多過三百萬。
巴斯克回力球

巴斯克回力球（粵語區以外又譯巴斯克壁網球），係回力球嘅傳統玩法，13世紀已經有人玩，入過1900年奧運會正式比賽項目。
姬素孔尚治

姬素孔尚治（英文：Crisel Consunji，1984年8月31號—）係菲律賓女演員，馬尼拉出世，2008年移居香港從事教育工作，2017年演出港台電視單元劇《獅子山下2017》，佢憑2018年電影《淪落人》演出女主角「Evelyn」，攞到第38屆香港電影金像獎「最佳新演員」。

演出
呢個表唔完整，歡迎加料。
姬絲汀娜禾高

姬絲汀娜禾高（德文：Kristina Vogel，1990年11月10號—），係德國前場地單車手。佢喺蘇聯吉爾吉斯出世。
佢嘅職業生涯中，喺奧運會贏咗兩個金牌同一個銅牌。2018年6月，禾高訓練嘅時候炒車嚴重受傷，多次手術治療之後救返，不過心口以下癱瘓。
2021年，佢改用現場旁述嘅身份，坐住輪椅出席東京奧運。
姬絲汀貝兒

姬絲汀貝兒（粵拼：gei1 si1 ting1 bui3 ji4，英文：Kristen Bell，1980年7月18號—）係美國嘅女演員，喺1998年出道，出名嘅作品有《美眉校探》同《魔雪奇緣》。
姬絲·艾華特

姬絲·艾華特（Christine Marie Evert，1954年12月21號—）係美國一位已經退役嘅女子網球員。
姬絲頓丹絲

姬絲頓丹絲（Kirsten Dunst，1982年4月30號—）電影女演員，美國人。最多人識《蜘蛛俠》三部曲，之中嘅 Mary Jane Watson；2006年於電影《瑪麗皇后》入面出演主角法國王后瑪麗安東妮；佢嘅演2011年主演《世紀末婚禮》得康城影展最佳女演員獎以及土星獎最佳女演員獎。
姬絲汀史超域

姬絲汀史超域（Kristen Stewart，1990年4月9號—）係美國女演員，出名作品包括電影《吸血新世紀系列》嘅貝拉。
宮崎機場

宮崎機場（粵拼：gung1 kei4 gei1 coeng4，日文：宮崎空港）係日本宮崎縣宮崎市嘅一個機場，1961年啟用。
宮崎羽衣

宮崎羽衣，係日本嘅一個女藝人同埋配音員。
宮崎有香

宮崎有香（1983年10月13號—）係日本足球員，踢後衞，曾經喺2001～2009年間為日本女子足球代表隊出場18次，入咗2球。佢代表日本參加過2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。
宮崎泰右

宮崎泰右（1992年5月5號—）係日本足球員，司職中場，效力栃木SC。
宮崎純真

宮崎純真（2000年4月10號—）係日本足球員，打前鋒位置，效力甲府風林。
宮崎智彥

宮崎智彥（1986年11月21號—）係日本足球員，司職中場，效力磐田山葉。